armvectores/hy_wikipedia_2023 huggingface dataset:
Վենիամին Ժակ

Վենիամին Կոնստանտինովիչ Ժակ (ռուս.՝ Вениамин Константинович Жак, մարտի 18 (31), 1905, Մախաչկալա, Տեմիր-Խան-Շուրայի օկրուգ, Դաղստանի մարզ, Ռուսական կայսրություն - մարտի 30, 1982(1982-03-30), Դոնի Ռոստով, ՌԽՖՍՀ, ԽՍՀՄ), ռուս խորհրդային բանաստեղծ և թարգմանիչ։


== Կենսագրություն ==
Ծնվել է հրեական հարուստ ընտանիքում։ 1918 թվականից ապրել է Դոնի Ռոստովում։ Տպագրվել է 1923 թվականից, 1926 թվականին լույս է տեսել նրա բանաստեղծությունների առաջին գիրքը։ Հայտնի է առաջին հերթին երեխաների համար բանաստեղծություններով, թեպետ գրել է նաև «լուրջ» քնարական ստեղծագործություններ։ Ժակը հիսուն գրքի և թարգմանությունների ժողովածուների հեղինակ է, այդ թվում՝ «Բոլորի մասին միանգամից», «Իմաստունները», «Ով կտցահարեց աստղերը», «Տարբեր տարբերություններ» (1981), «Երբ սկսվում է առավոտը» (1984)։
Բացի բանաստեղծություններից, գրել է նաև հոդվածներ իր ժամանակակից գրողների ստեղծագործության վերաբերյալ, հիշողություններ Մայակովսկու, Օստրովսկու, Սերաֆիմովիչի և ուրիշների մասին։


== Ընտանիք ==
Կինը` Մարիա Սեմյոնովնա Բրաիլովսկայան (1901-1995), Կարլ Մարքսի անվան մարզային գիտական գրադարանի աշխատակցուհի։
Որդին՝ Սերգեյ Վենիամինովիչ Ժակը (1930-2012), տեխնիկական գիտությունների դոկտոր, Հարավային Դաշնային համալսարանի մեխանիկամաթեմատիկական ֆակուլտետի պրոֆեսոր։
Քույրը՝ Դորա Կոնստանտինովնա Ժակը (1911-2002), մատենագետ և գրադարանավար, մանկավարժական գիտությունների թեկնածու (1951)։
Եղբայրը՝ Դավիդ Կոնստանտինովիչ Ժակը (1903-1973), Սոյուզմաշուչյոտի գլխավոր ինժեներ, վիճակագիր։ Ամուսնացած էր էսէռ և հրապարակախոս Ֆերդինանդ Սվետլովի դուստր Ե. Ֆ. Սվետլովայի հետ։ Նատալյա Սոլժենիցինայի խորթ հայրն էր։
Եղբայրը՝ Մեյեր Կոնստանտինովիչ Ժակը (1901-1942), անասնաբույժ գիտնական։


== Հիշատակ ==
Դոնի Ռոստովում, Չեխովի փողոցի 42 տան պատին, որտեղ ապրել է բանաստեղծը, փակցված է հուշատախտակ։


== Գրականություն ==
Писатели Советского Дона: Био-библиогр. справочник. Вып. 1 и 2 / [Сост.: Д. И. Руманова, Д. К. Жак и др.]. — Ростов н/Д: Тип. изд-ва «Молот», 1948. — С. 39—44. — 112 с. — (Рост. гос. науч. б-ка им. К. Маркса). — 2500 экз.
Писатели Дона: Биобиблиогр. сб / [Сост. Г. Г. Тягленко]. — Ростов н/Д: Кн. изд-во, 1976. — 288 с. — 10 000 экз.
Писатели Дона: Биобиблиогр. указ / [О. И. Кузина и др.]. — изд. 2-е, испр. и доп. — Ростов н/Д: Кн. изд-во, 1986. — 416 с. — 20 000 экз.


== Ծանոթագրություններ ==


== Արտաքին հղումներ ==
Жак Вениамин Константинович
Эдуард Барсуков. Большое сердце поэта. Вениамин Жак. Из поздних стихов Archived 2016-03-04 at the Wayback Machine. // «Ковчег Кавказа», вып. 38 (2005).
Մերի Կորբոն

Մերի Կորբոն (ֆր.՝ Méry-Corbon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 859 մարդ, բնակչության խտությունը` 113.47 մարդ/կմ²։ Բնակավայրը զբաղեցնում է 7.57 կմ² տարածք։
2017 թվականի հունվարից Բիսիեռ համայնքի հետ միասին հանդիսանում է Մերի Բիսիեռ ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 22 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 650 աշխատունակ (15-64 տարեկան)  բնակիչ, որոնցից ակտիվ էին 498-ը, իսկ ոչ ակտիվները` 152։ Ակտիվության ցուցանիշը կազմում է 76,6 %։ 498 աշխատունակ մարդկանցից աշխատել է 448 անձ (232 տղամարդ և 216 կին)։ Գործազուրկ են եղել 50 անձ (22 տղամարդ և 28 կին)։ 152 անաշխատունակներից 40-ը եղել են աշակերտներ կամ ուսանողներ, 66-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թյուրքական խորհուրդ

Թյուրքական Պետութունների Կազմակերպություն(ադրբ.՝ Türk Dövlətləri Təşkilatı, ղազ.՝ Түрік кеңесі, ղրղզ.՝ Түрк кеңеш, թուրքերեն՝ Türk Devletleri Teşkilatı, անգլ.՝ Organization of Turkic States), թյուրքախոս պետությունները միավորող միջազգային կազմակերպություն։ Խորհուրդը ստեղծվել է 2009 թվականի հոկտեմբերի 3-ին Նախիջևանում։


== Անդամներ ==


== Թյուրքախոս պետություններ, որոնք Թյուրքական խորհրդի անդամ չեն ==
 Ուզբեկստան
 Թուրքմենստան
 Հյուսիսային Կիպրոս


== Ծանոթագրություններ ==
Մուալեն

Մուալեն (ֆր.՝  Moislains), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1394 մարդ, բնակչության խտությունը` 67.60 մարդ/կմ²։ Բնակավայրը զբաղեցնում է 20.62 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 817 աշխատունակ (15-64 տարեկան)  բնակիչ, որոնցից ակտիվ էին 544-ը, իսկ ոչ ակտիվները` 273։ Ակտիվության ցուցանիշը կազմում է 66,6 %։ 544 աշխատունակ մարդկանցից աշխատել է 443 անձ (255 տղամարդ և 188 կին)։ Գործազուրկ են եղել 101 անձ (46 տղամարդ և 55 կին)։ 273 անաշխատունակներից 57-ը եղել են աշակերտներ կամ ուսանողներ, 124-ը` թոշակառուներ, իսկ 92-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիիցե

Տիիցե (էստ․՝ Tõitse), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պորտե

Պորտե (իտալերեն՝ Porte), կոմունա Իտալիայի Պիեմոնտ մարզի Թուրին գավառում։
Բնակչությունը՝ 921 մարդ (2008)։ Բնակչության խտությունը՝ 230 մարդ/կմ²։ Տարածքը՝ 4 կմ²։ Փոստային ինդեքսը՝ 10060։ Հեռախոսային կոդը՝ 0121։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ հայտնի չէ
Էլեկտրոնային հասցեն՝ հայտնի չէ
Պաշտոնական կայք՝ http://www.comune.porte.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սելահաթին Յուլքումեն

Սելահաթին Յուլքումեն (թուրքերեն՝ Selahattin Ülkümen, հունվարի 14, 1914(1914-01-14), Անթաքիա, Հաթայի մարզ, Թուրքիա - հունիսի 7, 2003(2003-06-07) կամ հուլիսի 7, 2003(2003-07-07), Ստամբուլ, Թուրքիա), թուրք դիվանագետ, որը փրկել է Հռոդոս կղզու հրեաներին՝ Հունաստանի նացիստական օկուպացիայի ժամանակ։


== Կենսագրություն ==
Սելահաթին Յուլքումենը ծնվել է 1914 թվականի հունվարի 14-ին Անթաքիայում։ 1936 թվականից աշխատել է Թուրքիայի արտաքին գործերի նախարարությունում։ 1943 թվականին նշանակվել է Հռոդոսում Թուրքիայի գլխավոր հյուպատոս։ 1944 թվականին փրկել է Հռոդոսի 200 հրեաների, ում նացիստները ցանկանում էին տեղափոխել համակենտրոնացման ճամբարներ։
Յուլքումենի հղի կինը զոհվել է գերմանական ռմբակոծության արդյունքում։
Պատերազմի ավարտից հետո Յուլքումենը վերադարձել է Թուրքիա։ Մահացել է 2003 թվականի հուլիսի 7-ին Ստամբուլում՝ քնած ժամանակ։


== Հռոդոսի հրեաների փրկություն ==
Հռոդոս կղզու հրեական համայնքը այդ պահին կազմված էր 2000 մարդուց, երբ 1943 թվականին՝ Իտալիայի կապիտուլյացիայից հետո, Հունաստանի իտալական օկուպացիան փոխարինվեց գերմանական օկուպացիայով։ Թուրքիան, որի հյուպատոսարանը տեղակայված էր կղզում, չեզոք երկիր էր։ Սելահաթին Յուլքումենը եղել է Հռոդոսում Թուրքիայի գլխավոր հյուպատոս։
1944 թվականի հուլիսի 19-ին գեստապոն հրամայեց հրեական համայնքի ներկայացուցիչներին հավաքվել իր շտաբ կայանի մոտ՝ համակենտրոնացման ճամբարներ ուղարկելու համար։ Յուլքումենը խառնվել է գործընթացին և պահանջել Թուրքիայի քաղաքացիների և նրանց բարեկամներին ազատումը։ Յուլքումենը գերմանացի հրամանատար գեներալ ֆոն Կլեմանին հայտարարել է, որ Թուրքիայի քաղաքացիների տարհանումը միջազգային սկանդալ կդառնա, իսկ Թուրքիայի բոլոր քաղաքացիները հավասար են օրենքի առջև։ Նրան հաջողվել է փրկել հրեական 42 ընտանիքների՝ մոտ 200 մարդու։ Հռոդոսի մյուս բոլոր հրեաները տեղափոխվել են Օսվենցիմ և ոչնչացվել։


== Գործունեության գնահատում ==
Հռոդոսում մնացած 35 մարդուց բաղկացած համայնքի ղեկավար Մորիս Սարիանոն հայտարարել է, որ ինքը պարտական է թուրք հյուպատոսին, ով մեծ ջանքեր է ներդրել, որ փրկի իր և իր հայրենակիցների կյանքը։
1989 թվականի դեկտեմբերի 13-ին Յադ Վաշեմի անվան աղետների և հերոսության ինստիտուտը Սելահաթին Յուլքումենին դասել է Աշխարհի արդարակյացների շարքում։ Նրա պատվին և նրա ներկայությամբ ծառ է տնկվել Երուսաղեմի արդարակյացների պուրակում։ 1990 թվականին Իսրայելը փոստային նամականիշներ է տպել՝ ի պատիվ Յուլքումենի։


== Ծանոթագրություններ ==


== Արտաքին հղումներ ==
Роберт Берг.։ «Турецких евреев спасли на Родосе»։ Jewish.ru։ ФЕОР։ Արխիվացված օրիգինալից 2013-02-14-ին։ Վերցված է 2013-2-8  
«Selahattin Ulkumen» (անգլերեն)։ ulkumen.net։ Արխիվացված է օրիգինալից 2013-02-14-ին։ Վերցված է 2013-2-7 
Selâhattin Ülkümen (1914—2003) was a Turkish diplomat on the island of Rhodes who assisted local Jews escape the Holocaust(չաշխատող հղում)
Սելահաթին Յուլքումեն, Yad Vashem (անգլ.)
«Selahattin Ulkumen» (անգլերեն)։ Telegraph։ Արխիվացված օրիգինալից 2013-02-14-ին։ Վերցված է 2013-2-7
Իվան Գերասիմով

Իվան Ալեքսանդրովիչ Գերասիմով (ռուս.՝ 	Иван Александрович Герасимов, հունվարի 11, 1985(1985-01-11), Գրոզնի, ՌԽՖՍՀ, ԽՍՀՄ), ռուս ֆուտբոլիստ, հարձակվող և կիսապաշտպան։


== Կարիերա ==
Ծնվել է Գրոզնիում։ Առաջին չեչենական պատերազմի ժամանակ ընտանիքի հետ տեղափոխվել է Վոլգոգրադ, որտեղ սկսել է զբաղվել ֆուտբոլով։ Առաջին մարզիչը եղել է Վլադիմիր Չիչերովը։ Տեղի «Սուդոստրոիտելի» կազմում մասնակցել է քաղաքի առաջնությանը։ 11 դասարանում Վոլգոգրադի «Օլիմպիա» ակումբի մարզիչներից մեկի՝ Անդրեյ Ֆեոդորովսկու կողմից հրավիրվել է ակումբ։ 2001 թվականին հանդես է եկել երկրորդ կազմում, իսկ հետագայում, երբ Անդրեյ Ֆեոդորովսկին գլխավորել է Երկրորդ դիվիզիոնի «Հարավ» տարածաշրջանում հանդես եկող վարպետների թիմը, Իվանը սկսել է խաղալ նրանց հետ։
Վեց մրցաշրջանի ընթացքում խաղալով «Օլիմպիա» ակումբում՝ Գերասիմովը տեղափոխվել է «Կրասնոդար», որտեղ ընդհանուր առմամբ անցկացրել է յոթ խաղ, ինչից հետո որոշել է  հեռանալ ակումբից։ Դրանից հետո նա խաղացել է «Վոլգոգրադ» և «Տորպեդո-ԶԻԼ» ակումբներում, ապա միացել «Ռոտորին», որտեղ օգնել է գրավել առաջին տեղը երկրորդ դիվիզիոնի «Հարավ» տարածաշրջանում և դուրս գալ ՖԱԼ։ Հաղթական մրցաշրջանի վերջում ստացել է վնասվածք, որը թույլ չի տվել շարունակել կարիերան ՖԱԼ-ում։ Հետագայում հանդես է եկել «Օլիմպիա», «Աստրախան» և ԳՏՍ ակումբներում։ 2014/2015 մրցաշրջանից առաջ վերադարձել է «Ռոտոր»։


== Դիրքը դաշտում ==
Կարիերան սկսել է աջ կիսապաշտպանի դիրքով, բայց հետո մարզիչներն սկսել են նրան վստահել հարձակվողի դիրք։ Նախընտրում է խաղալ աջ հարձակվողի և հարձակողական ոճի աջ կիսապաշտպանի դիրքում։


== Վիճակագրություն ==


=== Ակումբային ===
2015 թվական սեպտեմբերի 9-ի դրությամբ


== Ձեռքբերումներ ==


=== Թիմային ===
Երկրորդ դիվիզիոնի «Հարավ» տարածաշրջանի հաղթող – 2011/2012 (անցում ՖԱԼ)
Երկրորդ դիվիզիոնի (2) արծաթե մրցանակակիր – 2003, 2010
Երկրորդ դիվիզիոնի «Հարավ» տարածաշրջանի բրոնզե մրցանակակիր – 2009 (անցում առաջին դիվիզիոն)


=== Անհատական ===
«Օլինպիայի» լավագույն ռմբարկու – 2004, 2008


== Անձնական կյանք ==
Ամուսնացած է։ Դուստրը՝ Եվան, ծնվել է 2011 թվականին։


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) Sportbox.ru կայքում
Ֆուտբոլիստի էջը FootballFacts.ru կայքում
Իվան Գերասիմովի էջը ՌՖՊԼ կայքում
Պրոֆիլը transfermarkt.com կայքում(անգլ.)
Եվրոպական կամավորական ծառայություն

Եվրոպական կամավորական ծառայություն (ԵԿԾ), Եվրոպական հանձնաժողովի ծրագիր, որը 17-30 տարեկան երիտասարդներին հնարավորություն է տալիս սահմանված ժամանակահատվածում (հիմնականում 2-12 ամիս), որպես կամավոր աշխատել մեկ այլ երկրում։ Ծառայության գործունեությունը կարող է ներառել շրջակա միջավայրի պահպանում, արվեստ և մշակույթ, երեխաների, երիտասարդների կամ տարեցների հետ կատարվող աշխատանքներ, մշակութային ժառանգության պահպանման, սպորտի և ժամանցի կազմակերպման աշխատանքներ։ Յուրաքանչյուր նախագիծ ունի 3 գործընկեր․ կամավորը, ուղարկող կազմակերպությունը և ընդունող կազմակերպությունը։ Նախագծում ներառված երկրներից մեկը պետք է լինի Եվրամիության անդամ։ Նախագիծը չպիտի իրականացվի կամավորի հայրենի երկրում, չհետապնդի շահույթ և իրականացվի որոշակի ժամանակահատվածում՝ առավելագույնը 12 ամիս։


== Ֆինանսական հարցեր ==

Այն դեպքում, երբ կամավորն ընտրում է գնացքի կամ ինքնաթիռի ամենաէժան տոմսերը, միջազգային ուղևորության ծախսերը՝ տնից մինչև ընդունող երկիր, ամբողջությամբ հոգում է ծառայությունը։ Տոմսի պատճենը պետք է կցվի վերջնական զեկույցին։
Իրականացրած գործունեության (հավաքագրում, պատրաստում, կապ, գնահատում, ամրապնդում) դիմաց կամավորը ստանում է միանվագ վճար, որի չափը կախված է ծրագրի տևողությունից և ամեն երկրի համար տարբեր է։
Ծառայությունն ամբողջությամբ հոգում է հատուկ կարիքներ ունեցող կամավորների հավելյալ ծախսերը (բժշկական խնամք, հատուկ պատրաստություններ), եթե դրանք արդարացված են և խելամիտ։
Յուրաքանչյուր երկիր ունի կամավորի ֆիքսված թոշակի չափ, որն ամբողջությամբ փոխանցվում է ուղարկող երկրին, որն էլ գումարը ամսական կամ շաբաթական փոխանցում է կամավորին։Հիվանդությունների, պատահարների, հաշմանդամության և լուրջ հիվանդության, դժբախտ պատահարի կամ մահվան դեպքում հայրենադարձության համար բոլոր կամավորներին AXA-ի միջոցով  տրամադրվում է ապահովագրություն [1]։ Ապահովագրությունը ներառում է նաև քաղաքացիական պատասխանատվության հարցը,ինչն իրենից ենթադրում է հնարավորության և անհրաժեշտության դեպքում ազգային հասարակական անվտանգության ծառայության կողմից իրավունքների պաշտպանություն։ Ապահովագրման համար անհրաժեշտ ողջ գումարը Եվրահանձնաժողովը փոխանցում է անմիջական կերպով, և այն ներառված չէ ծրագրի բյուջեում։ 


== Գործընթաց ==
Ապագա կամավորի առաջին քայլը պետք է լինի գտնել և կապ հաստատել ուղարկող կազմակերպության հետ և միասին աչքի անցկացնել ընդունող կազմակերպությունների տարբերակները։
ԵԿԾ ծրագիրը հաջողությամբ ավարտած բոլոր կամավորներին տրամադրվում է Երիտասարդական գործակալության տնօրենի կողմից ստորագրված սերտիֆիկատ, որը կոչվում է Youthpass։ Սա հաստատում է նրանց կամավորական աշխատանքը և մանրամասն տեղեկություններ տալիս այն գործունեության վերաբերյալ, որ կամավորն իրականացրել է արտասահմանում։


== Ծանոթագրություններ ==
Պրիգնից

Պրիգնից  (գերմ.՝ Landkreis Prignitz), շրջան է Գերմանիայում։ Շրջանի կենտրոնն է Պերլեբերգ քաղաքը։ Զբաղեցնում է 2123,31 կմ2։ Բնակչությունը 82 338 մարդ է։ Բնակչության խտությունը 39 մարդ/կմ2։
Շրջանի պաշտոնական կոդը 12 0 70 է։ Շրջանում 26 համայնք կա։


== Ծանոթագրություններ ==
Ջերմային պոմպ

Ջերմային պոմպ, uարք, որի միջոցով ջերմային էներգիան ցածր ջերմաստիճանի ջերմատուից (սովորաբար, շրջապատող միջավայրից) հաղորդվում է բարձր ջերմաստիճանի ջերմընդունիչին։ Ջերմային պոմպի աշխատանքի համար անհրաժեշտ է արտաքին էներգիայի (օրինակ, մեխանիկական, էլեկտրական, քիմիական) ծախս։ Ջերմային պոմպում տեղի ունեցող պրոցեսները նման են սառնարանային մեքենայում կատարվող պրոցեսներին։ Որպես ջերմային պոմպի աշխատանքային մարմին սովորաբար ծառայում է եռման ցածր ջերմաստիճան ունեցող հեղուկը (ֆրեոն, ամոնիակ)։ Կատարվող արտաքին աշխատանքին համարժեք ջերմությունից բացի ջերմային պոմպի ջերմ ընդունիչը ստանում է ջերմատուից (օրինակ, գետի ջրից) փոխադրված ջերմությունը։ Հետևաբար, ջերմային պոմպում էներգիայի փոխակերպման գործակիցը միշտ մեծ է մեկից, և այդպիսի պրոցեսն ավելի շահավետ է, քան էլեկտրական, մեխանիկական կամ քիմիական էներգիայի անմիջական փոխակերպումը ջերմայինի։ Սակայն, էներգետիկայի զարգացման պայմանները, որոնք նախատեսում են ջերմության և էլեկտրաէներգիայի համատեղ արտադրում, սահմանափակում են ջերմային պոմպ կիրառման ոլորտը։ Երբեմն ջերմային պոմպ օգտագործում են ջեռուցման նպատակով։
ՄԱԿ-ի տնտեսական և սոցիալական խորհուրդ

ՄԱԿ-ի տնտեսական և սոցիալական խորհուրդ (ԷԿՕՍՕՍ), ՄԱԿ-ի գլխավոր մարմիններից մեկը, որը համակարգում է համագործակցությունը ՄԱԿ-ի տնտեսական, սոցիալական ոլորտներում և նրա մասնագիտացված հաստատություններում։


== Ընդհանուր տեղեկություններ ==
Կազմակերպությունը գտնվում է Նյու Յորքում։ Հիմնադրվել է 1945 թվականի հունիսի 26-ին։
ՄԱԿ-ի կանոնադրությամբ ԷԿՕՍՕՍ-ը հիմնադրվել է որպես գլխավոր մարմին, որը պատասխանատու է ՄԱԿ-ի 15 մասնագիտացված հաստատությունների, 9 գործառնական հանձնաժողովների և 5 տարածաշրջանային հանձնաժողովների գործունեության համակարգման համար տնտեսական և սոցիալական ոլորտում։ Խորհուրդը նաև կենտրոնական համաժողով է՝ քննարկելու միջազգային տնտեսական և սոցիալական խնդիրները և առաջարկություններ մշակելու անդամ պետությունների և ՄԱԿ-ի համակարգի քաղաքականության վերաբերյալ՝ ստանալով զեկույցներ ՄԱԿ-ի 11 հիմնադրամներից և ՄԱԿ-ի ծրագրերից։
Տնտեսական և սոցիալական խորհրդի գործառույթներն են․

Խթանել տնտեսական և սոցիալական առաջընթացը, այդ թվում, բարձրացնել կենսամակարդակը
Տնտեսական և սոցիալական ոլորտներում և առողջապահության ոլորտում միջազգային խնդիրների լուծման ուղիների մշակում
Աջակցություն մշակութային և կրթական ոլորտում միջազգային համագործակցություն
Պայմաններ ստեղծել մարդու իրավունքների և հիմնարար ազատությունների համընդհանուր հարգանքի համարԽորհուրդը լիազորված է մարդասիրական բնույթի արտակարգ իրավիճակների հատուկ նիստեր հրավիրել անհրաժեշտության դեպքում և կարգով։
Խորհուրդը լիազորված է մարդասիրական բնույթի արտակարգ իրավիճակների հատուկ նիստեր հրավիրել անհրաժեշտության դեպքում և կարգով։ ԷԿՕՍՕՍ- ն իրականացնում կամ կազմակերպում է հետազոտություններ իր գործունեության ոլորտն ընդգրկող հարցերի վերաբերյալ և զեկույցներ հրապարակում։ Նա նաև աջակցություն է ցուցաբերում տնտեսական և սոցիալական խնդիրների վերաբերյալ միջազգային համաժողովների նախապատրաստման և կազմակերպման գործում, նպաստում այդ կոնֆերանսների որոշումների իրականացմանը։ Իր լիազորությունների իրականացման համար խորհրդի տնօրինմանը հատկացվել է ՄԱԿ-ի ողջ համակարգի մարդկային և ֆինանսական ռեսուրսների ավելի քան 70 %-ը։


== ԷԿՕՍՕՍԻ նախագահություն ==
Յուրաքանչյուր տարեկան նստաշրջանի սկզբում ընտրվում է տնտեսական և սոցիալական խորհրդի նախագահությունը։ Նախագահության հիմնական գործառույթներն են՝ օրակարգի նախապատրաստումը, աշխատանքի ծրագիրը կազմելը և նստաշրջանի կազմակերպումը՝ ՄԱԿ-ի քարտուղարության աջակցությամբ։


== ԷԿՕՍՕՍ-ի կազմ ==
Խորհուրդը բաղկացած է 54 պետությունների ներկայացուցիչներից, որոնք ընտրվում են ՄԱԿ-ի Գլխավոր ասամբլեայի կողմից երեք տարի ժամկետով։ Վերընտրվելու սահմանափակումներ չկան. եկող անդամը կարող է վերընտրվել անմիջապես։ ԷԿՕՍՕՍԻ յուրաքանչյուր անդամ ունի 1 (մեկ) ձայն։ Որոշումներն ընդունվում են ներկա և քվեարկությանը մասնակցող անդամների ձայների պարզ մեծամասնությամբ։
ՄԱԿ-ի Գլխավոր ասամբլեայի 1971 թվականի դեկտեմբերի 20-ի № 2847 բանաձևը (A/RES/2847(XXVI) սահմանել է ԷԿՕՍՕՍ-ում տեղերի բաշխման կարգը։


=== Հինգ տարածաշրջանային հանձնաժողովներ ===
Եվրոպական տնտեսական հանձնաժողով
Ասիայի և Խաղաղ օվկիանոսի տնտեսական և սոցիալական հանձնաժողով
Արևմտյան Ասիայի տնտեսական և սոցիալական հանձնաժողով
Աֆրիկայի տնտեսական հանձնաժողովը
Տնտեսական հանձնաժողով Լատինական Ամերիկայի և Կարիբյան ավազանի համար


== Ծանոթագրություններ ==
Հրազդանի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Հրազդան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 251 հուշարձան (64 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ֆալեյա

Ֆալեյա (հուն․՝ Φάλεια), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների ընդամենը 2 տարեց մարդիկ են բնակվում գյուղում։ Տեղակայված է Ստատոս-Այոս Ֆուտիոս համայնքից 3 կմ դեպի հարավ։ Մինչ 1974 թվականը գյուղը բնակեցված էր բացառապես թուրք կիպրոսցիներով։


== Ժողովրդագրություն ==


== Ծանոթագրություններ ==
Հայիթիի վարչական բաժանում

Հաիթին բաժանված է 10 դեպարտամենտների։
Իրենց հերթին էլ դեպարտամենտները բաժանված են 41 շրջանների և 133 կոմունաների։

.
(3031) Հյուստոն

(3031) Հյուստոն (անգլ.՝ Houston), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 8-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,235645 ա. մ., առավելագույնը մոտենում է 2,0152 ա. մ. հեռավորության վրա և հեռանում 2,4561 ա. մ.։ Արեգակի շուրջ մեկ ամբողջական պտույտ է կատարում 1220,96 երկրային օրվա ընթացքում, իր ուղեծրով շարժվելով միջինում 0,294849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3031) Հյուստոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարավային Ուջ Յու

Հարավային Ուջ Յու ռուս.՝ Южный Удж-Ю, գետ Արխանգելսկի մարզում, Ռուսաստանում, հոսում է Վերխնետոեմսկի շրջանում։ Գետաբերանը տեղակայված է Ուջ Յու գետի ձախ ափին՝ 12 կմ հեռավորության վրա։ Գետի երկարությունը՝ 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043476
Հիդրոլոգիական ուսումնասիրությունների կոդը -  103004347
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աարդման անիմեյշն

Աարդման անիմեյշն (անգլ.՝ Aardman Animations), անգլիական հայտնի ստուդիա է, որը զբաղվում է մոդելային անիմացիայով։ Ընկերության անունը ծագում է ստուդիայի կերպարներից մեկի անունից՝ Aardman (դան․՝ aard - «երկիր, հող, բնություն» և անգլ.՝ man - «մարդ»)։ Այն յոթ անգամ եղել է «Օսկար» մրցանակի թեկնածու և չորս անգամ արժանացել այդ մրցանակի։ Փիթեր Լորդն ու Դեյվիդ Սփրոքսթնն իրենց անիմացիոն համագործակցությունը սկսել են դեռ դպրոցից։ Սկզբից ցանկություն կար մոդելային անիմացիայի համար գրավել մեծահասակ հանդիսատեսներին։ Հեռուստատեսության 4-րդ ալիքը օգնեց այն իրականացնել 1982 թվականին։ «Վաղորդյան թռչնակ» ֆիլմում Աարդմանը հնարավորություն ունեցավ ցուցադրել, որ իրական մարդիկ կարող են լինել հումորով, խորաթափանց ու զգացմունքային։ 1986 թվականին Փիթեր Գաբրիելն առաջարկեց համագործակցել ռեժիսոր Ստեֆան Ջոնսոնի և Քուայ եղբայրների հետ՝ ստեղծելու նոր ռոքային տեսահոլովակ։ Ռիթմի, էներգիայի, ոճի և տեսողական զգացողության այդ յուրահատուկ համադրումը դարձավ Նինա Սիմոնի «My baby Just Cares For Me» երգի լրացուցիչ մասը։ 1989 թվականին ստուդիային այս անգամ նույնպես հեռուստատեսության 4-րդ ալիքը պատվիրեց ստեղծել 5 րոպեանոց ֆիլմերի շարք՝ «Լիփ Սինչ» անունով։ Ֆիլմերի այս շարքը ցնցեց ողջ անիմացիոն աշխարհն իր իրական ձայներով ու կերպարներով, այդ թվում նաև Փիթեր Լորդի «Պատերազմի պատմություն», «Զինում», Բերի Փուրվի «Հաջորդը», Ռիչարդ Գոլեսզովսկիի «Ident» և Նիք Փարքի «Մարդկային հարմարավետությունները», որոնք 1990 թվականին արժանացան «Օսկար» մրցանակին որպես լավագույն կարճամետրաժ անիմացիոն ֆիլմեր։ 1993 թվականին Աարդմանը ստեղծեց իր առաջին 30 րոպեանոց Նիք Փարքի «Սխալ տաբատը» ֆիլմը, որը դարձավ ամենահաջող անիմացիոն ֆիլմերից մեկը։ «Հավերի փախուստը» ֆիլմը դարձավ նրանց առաջին լիամետրաժ ֆիլմը, որը հովանավորվեց Դրիմուորքսի կողմից։ Ստուդիայի համբավը աճում էր թե՛ Անգլիայում, թե՛ օվկիանոսից այն կողմ։


== Ֆիլմացանկ ==


=== Լիամետրաժ ֆիլմեր ===
Հավերի փախուստը
Ուոլիսը և Գրոմիտը։ Ճագարի անեծքը
Flushed Away
Արթուրի ամանորը
Ծովահեններ։ Անհաջողակների խմբավորումը


=== Կարճամետրաժ ֆիլմեր ===


=== Հեռուստասերիալներ ===
The Great Egg Race
Rex the Runt
Մարդկային հարմարավետություններ
Planet Sketch
Purple and Brown
Շոն ոչխարը
Chop Socky Chooks
Timmy Time
Wallace and Gromit's World of Invention
Ploo
Ուրուշ

Ուրուշ  (ռուս.՝ Уруш), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կոնդոմա գետի աջ ափին՝ 295 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոնվիլ (Սոմի գավառ)

Բոնվիլ (ֆր.՝  Bonneville), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 346 մարդ, բնակչության խտությունը` 33.92 մարդ/կմ²։ Բնակավայրը զբաղեցնում է 10.2 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 21 կմ հյուսիս։


== Բնակչություն ==


== Տնտեսություն ==
2010 թվականին ուներ 217 աշխատունակ (15-64 տարեկան) բնակիչ, որոնցից ակտիվ էին 163-ը, իսկ ոչ ակտիվները` 54։ Ակտիվության ցուցանիշը կազմում է 75,1 %։ 163 աշխատունակ մարդկանցից աշխատել է 147 անձ (86 տղամարդ և 61 կին)։ Գործազուրկ են եղել 16 անձ (7 տղամարդ և 9 կին)։ 54 անաշխատունակներից 18-ը եղել են աշակերտներ կամ ուսանողներ, 15-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվգենի Մակեև (դիվանագետ)

Եվգենի Մակեև (ռուս.՝ Евге́ний Никола́евич Маке́ев, ապրիլի 28, 1928(1928-04-28) - մարտի 23, 2008(2008-03-23), Մոսկվա, Ռուսաստան), ռուս դիվանագետ։


== Կենսագրություն ==
1950 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1950 թվականից զբաղվել է դիվանագիտական գործունեությամբ։

1950-1951 թվականներ՝ Չինաստանում եղել է ԽՍՀՄ դեսպանության աշխատակից։
1951-1953 թվականներին Չինաստանում եղել է ԽՍՀՄ գլխավոր հյուպատոսության աշխատակից։
1953-1960 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
1960-ից մինչև 1964 թվականը եղել է ՄԱԿ-ի ԽՍՀՄ մշտական ներկայացչության առաջին քարտուղար, խորհրդական։
1964 թվականից մինչև 1967 թվականը եղել է ՄԱԿ-ի ԽՍՀՄ մշտական ներկայացչուցչի տեղակալ։
1967-1968 թվականներին եղել է ԽՍՀՄ արտաքին գործերի նախարարության երկրորդ եվրոպական բաժանմունքի վարիչի տեղակալ։
1968-1971 թվականներին եղել է ԽՍՀՄ արտաքին գործերի նախարարության եվրոպական երկրորդ բաժանմունքի վարիչ։
1971 թվականից մինչև 1980 թվականը եղել է ՄԱԿ-ի ԽՍՀՄ մշտական ներկայացչուցչի տեղակալ։
1980-ից մինչև 1986 թվականը եղել է ԽՍՀՄ արտաքին գործերի նախարարության միջազգային կազմակերպությունների բաժանմունքի վարիչ։
1986 թվականի օգոստոսի 1-ից մինչև 1993 թվականի հոկտեմբերի 19-ը Ժնևում եղել է ՄԱԿ-ի բաժանմունքի և այլ միջազգային կազմակերպությունների ԽՍՀՄ, իսկ հետո՝ Ռուսաստանի Դաշնության մշտական ներկայացուցիչ։
1986 թվականից թոշակառու է եղել։


== Անձնական կյանք ==
Ամուսնացած է եղել, ունեցել է երկու երեխա։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Посол знает, что делать
Եֆրեմկինո (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԵֆրեմկինոԵֆրեմկինո (ռուս.՝ Ефремкино, բաշկիրերեն՝ Ефремкин չուվաշերեն՝ Тинĕскӳл), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 932 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալյումինաթերմիա

Ալյումինաթերմիա (ալյումաթերմիա լատ.՝ Aluminium և հունարեն՝ therme - ջերմություն), մետաղների և համաձուլվածքների, նաև որոշ ոչ մետաղների ստացման եղանակ, երբ մետաղների օքսիդները վերականգնում են ալյումին։

2Al + Cr2О3 = Al2О3 + 2CrԹթվածնի միացումը ալյումինի հետ ընթանում է ջերմության ավելի մեծ քանակի անջատումով, քան բազմաթիվ այլ մետաղների հետ։ Երբ ալյումինը նման մետաղի օքսիդից խլում է թթվածինը, անջատվում է ջերմության քանակների այդ տարբերությունը, բարձրանում է խառնուրդի ջերմաստիճանը (երբեմն՝ մինչև 3000 °C) և վերականգնված մետաղը ստացվում է հալած վիճակում։
Ալյումինաթերմիա սկսելու համար ալյումինի և մետաղի օքսիդի փոշիների խառնուրդը նախօրոք տաքացնում են կամ բռնկում հրկիզող խառնուրդներով՝ BaO2 + Al, Fe2O3 + Al և այլն։


== Կիրառում ==
Ալյումինաթերմիա օգտագործվում է տիտանի, նիոբիումի, ցիրկոնիումի, բորի և այլ համաձուլվածքների արտադրության, պողպատե իրերի զոդմանն հրկիզող արկերի պատրաստման համար։


== Տես նաև ==
Թերմիտ
Կոքս


== Գրականություն ==
Плинер Ю. Л., Сучильников С. И., Рубинштейн Е. А. Алюминотермическое производство ферросплавов и лигатур, М., 1963.


== Արտաքին հղումներ ==
Алюминотермия — статья из Энциклопедического словаря по металлургии. — М.։ Интермет Инжиниринг. Главный редактор Н. П. Лякишев. 2000.
Բաշ Օլուկ (լեռ)

Անվան այլ կիրառումների համար տե՛ս՝ Բաշ Օլուկ (այլ կիրառումներ)Բաշ Օլուկ, լեռ Լեռնային Կիլիկիայում, Կիլիկյան Տավրոս լեռնահամակարգում։


== Ծանոթագրություններ ==
Պագասի (գյուղ, Լիհուլա շրջան)

Պագասի (էստ․՝ Pagasi), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թայլան

Թայլան, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բրազիլիան Առաջին համաշխարհային պատերազմում

Բրազիլիան Առաջին համաշխարհային պատերազմում (պորտ.՝ O Brasil é a primeira guerra mundial), նորանկախ Բրազիլիայի մասնակցությունը 1914 թվականի հուլիսի 28-ին բռնկված Առաջին համաշխարհային պատերազմին։
Բրազիլիան ներքաշծվել է պատերազմի մեջ 1917 թվականի հոկտեմբերի 26-ին՝ Անտանտի (հիմնական երկրներ՝ Ֆրանսիա, Բրիտանական կայսրություն, Ռուսական կայսրություն) դաշինքի կողմում։ Սկզբնական շրջանում՝ 1914 թվականի օգոստոսի 4-ին Բրազիլիան հռչակեց իր չեզոքությունը։
Սակայն այս ամենից հետո պատերազմի ընթացքում որոշ գերմանական նավեր հայտնվեցին Բրազիլիայի ափերի մոտ։ Բրազիլիան ցույց դիմադրություն ցույց տալով գերմանական ռազմախուժմանը ինքնըստինքյան հայտնվեց պատերազմի մեջ։
Բրազիլիայի ներդրումը դաշնակիցները հաղթանակի մեջ այնքան էլ մեծ չէր։ Ռազմական տեսանկյունից՝ Բրազիլիայի մասնակցությունը պատերազմին կրում էր գրեթե ձևական բնույթ։ Բրազիլիայի նավերը Ատլանտյան օվկիանոսում մասնակցում էին պատերազմական գործողություններին, իսկ ցամաքային զորքերը ուղարկվում էին ցամաքային ճակատ, որտեղ կռվում էին Բրիտանական կայսրությունը և Ֆրանսիան։
Բրազիլիան Գերմանիային պատերազմ է հայտարարել 1917 թվականի հոկտեմբերի 26-ին։ Երկիրը առաջինն էր Հարավային Ամերիկայում, որ մասնակցում էր պատերազմին։ Պատերազմի ընթացքում գերմանական 49 նավերը ռազմակալել էին երկրի նավահանգիստները։ Սակայն երկրի ներսում ևս կային խռովություններ։ Բրազիլացի գեներալները հրաժարվում էին զորքեր ուղարկել Եվրոպա՝ Անտանտի խմբավորման ուժերին աջակցելու նպատակով։ Պատերազմի մեջ ներքաշվելուց հետո Բրազիլիայի նախաձեռնությամբ հիմնվել է ռազմածովային ստորաբաժանում՝ ծովակալ Պեդրո Մաքս Ֆեռնանդո Ֆրոնտինայի ղեկավարությամբ։ Այսպիսով՝ բրազիլական նավերը վերահսկողություն էին սահմանում Ատլանտյան օվկիանոսում։
Արևմտյան ճակատում բրազիլացի օդաչուները և դեսանտավորները կռվում էին բրիտանական թագավորական օդուժի կազմում՝ արևմտյան ճակատում։ 1918 թվականի օգոստոսի 18-ին բժշկական առաքելությամբ անձնակազմ է ուղարկվել դեպի Եվրոպա։ Պատերազմից հետո լուծարվում է ծովային բոլոր ստորաբաժանումները և կազմավորումները։ Երկիրը տարածքային կորուստներ կամ ձեռքբերումներ չի ունենում։


== Տե՛ս նաև ==
Առաջին համաշխարհային պատերազմ


== Ծանոթագրություններ ==


== Արտաքին հղումներ ==
Տեղեկատվություն Բրազիլիայի առաջին աշխարհամարտի հակամարտության մասնակցության մասին
Բրազիլիան Առաջին համաշխարհային պատերազմի տարիներին
Բրազիլիան՝ Անտանտի դաշինքի անդամ Archived 2009-03-08 at the Wayback Machine. (պորտ.)
Պատերազմին առնչվող ժամանակագրական տախտակ
Ղևոնդ Կոմունի

Ղևոնդ Կոմունի (Ղևոնդ Խաչատուրի Մելքոնյան, հունվարի 1, 1909(1909-01-01), Աջամ-Մավրակ, Կարս, Կարսի մարզ, Կովկասյան երկրամաս, Ռուսական կայսրություն - մարտի 6, 1953(1953-03-06), Մոսկվա, ԽՍՀՄ), հայ բանաստեղծ, արձակագիր, թարգմանիչ, ԽՍՀՄ գրողների միութան անդամ 1934 թ.-ից։ ԽՄԿԿ անդամ 1930 թվականից։


== Կենսագրություն ==
Ծնվել է 1909 թ.-ին, Արևմտյան Հայաստանի Կարսի մարզի Աջամ-Մավրակ գյուղում։ 1918 թ.-ին գաղթել է Ալեքսանդրապոլ (այժմ՝ Գյումրի)։ Աշխատել է Լենինականի տեքստիլ կոմբինատում։ 1930 թ.-ին ավարտել է Լենինականի բանֆակը։ 1930-1931 թթ.-ին սովորել է Մոսկվայի կինեմատոգրաֆիայի ինստիտուտի սցենարական ֆակուլտետում։ 1931-1932 թթ.-ին աշխատել է Լենինականի «Բանվոր» և «Մանածագործ» թերթերի խմբագրություններում։ 1933 թ.-ին եղել է Ախտայի (այժմ՝ Հրազդան) շրջանային թերթի խմբագիրը։ 1938 թ.-ին ավարտել է Մոսկվայի «Պրավդայի» անվան կոմունիստական ժուռնալիստիկայի ինստիտուտը։ 1938-1941 թթ.-ին աշխատել է «Սովետական Հայաստան» թերթում որպես բաժնի վարիչ, ապա խմբագրի տեղակալ։ 1941-1945 թվականներին ծառայել է խորհրդային բանակում։ 1946 թ.-ից աշխատել է Հայպետհրատում որպես մանկապատանեկան գրականության խմբագրության վարիչ։ Մահացել է Մոսկվայում, թաղվել է Երևանում։


== Ղ. Կոմունու երկերի մատենագրություն ==
Խնդություն (բանաստեղծություններ), Ե., Պետհրատ, 1932, 40 էջ։
Սահմանի վրա, Ե., Պետհրատ, 1938, 10 էջ։
Հայրենիք (բանաստեղծություններ), Ե., Պետհրատ, 1939, 70 էջ։
Այգաբաց (բանաստեղծություններ), Ե., Հայպետհրատ, 1945, 82 էջ։
Արյունոտ կոհակներ, Ե., Հայպետհրատ, 1947, 88 էջ։
Նա փնտրում է զավակին, Ե., Հայպետհրատ, 1948, 155 էջ։
Ախուրյան (վիպակ), Ե., Հայպետհրատ, 1952, 299 էջ։
Մանկապարտեզ, Ե., Հայպետհրատ, 1952, 20 էջ։
Բանաստեղծություններ և վիպակներ, Ե., Հայպետհրատ, 1953, 640 էջ։
Վիպակներ, Ե., Հայպետհրատ, 1959, 460 էջ։
Նա փնտրում է զավակին, Ե., «Հայաստան», 1968, 184 էջ։
Բանաստեղծություններ, Ե., «Հայաստան», 1975, 72 էջ։


== Թարգմանություններ (ռուսերենից) ==
Վոյնիչ Է., Բոռ (վեպ), Ե., Հայպետհրատ, 1947, 306 էջ։
Մարշակ Ս., Դպրոցական, հիշիր, Ե., Հայպետհրատ, 1948, 26 էջ։
Բարտո Ա., Զվենիգորոդ, Ե., Հայպետհրատ, 1950, 32 էջ։
Լիկստանով Ի., Պստիկը (թարգմանության հեղինակակից Մկրտիչ Արմեն), Ե., Հայպետհրատ, 1950, 364 էջ։
Տոլստոյ Ա., Ոսկե բանալին կամ Բուրատինոյի արկածները, Ե., Հայպետհրատ, 1955, 108 էջ։
Վոյնիչ Է., Բոռ (վեպ), Ե., Հայպետհրատ, 1960, 363 էջ։
Տոլստոյ Ա., Ոսկե բանալին կամ Բուրատինոյի արկածները, Ե., «Հայաստան», 1964, 96 էջ։
Տոլստոյ Ա., Ոսկե բանալին կամ Բուրատինոյի արկածները, Ե., «Սովետական գրող», 1978, 132 էջ։
«Թարգմանչաց արվեստ» շտեմարան։


== Ծանոթագրություններ ==
Հայ-լիբանանական հարաբերություններ

Հայ-լիբանանական հարաբերություններ, դիվանագիտական հարաբերություններ Հայաստանի և Լիբանանի միջև։ Վերջինս Հայոց ցեղասպանությունը ճանաչած Արաբական պետությունների լիգայի առաջին անդամն է։


== Հայաստանի դերը Երկրորդ լիբանանյան պատերազմի ժամանակ ==
2006 թվականին՝ Երկրորդ լիբանանյան պատերազմի ժամանակ, Հայաստանը մարդասիրական օգնություն է ուղարկել Լիբանան. փոխանցվել են դեղամիջոցներ և առաջին օգնության միջոցներ։


== Հայոց ցեղասպանության ճանաչում ==
2000 թվականի մայիսի 12-ին Լիբանանի խորհրդարանը կողմ է քվեարկել Հայոց ցեղասպանության ճանաչմանը։ Լիբանանը դարձել է առաջին արաբախոս երկիրը, որը ճանաչել է այն։


== Մշակութային հարաբերություններ ==
Լիբանանում հայ համայնքը մի քանի քաղաքական կուսակցություն ունի։ ՀՅԴ-ն Լիբանանի խոշորագույն հայկական կուսակցությունն է, որը ներկայումս ընդգրկված է կառավարության և «Մարտի 8» կոալիցիայի կազմում։ Սակայն կան նաև կուսակցություններ, որոնք աջակցում են ընդդիմադիր «Մարտի 14» կոալիցիային։ Երկրների միջև վիզային ռեժիմ չի սահմանվել։
Լիբանանում գործում են տասնյակ հայկական դպրոցներ, համալսարաններ, մանկապարտեզներ և տարբեր հաստատություններ։ Բեյրութի հայաշատ թաղամասերից մեկը Բուրջ Համուդն է․ երկրի բնակչության թվով երկրորդ ազգությունը հենց հայերն են։


== Տես նաև ==
Հայոց ցեղասպանության ճանաչում
Հայերը Լիբանանում


== Ծանոթագրություններ ==
(6352) Շլաուն

(6352) Շլաուն (անգլ.՝ Schlaun), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,410055 ա. մ., առավելագույնը մոտենում է 2,4063 ա. մ. հեռավորության վրա և հեռանում 2,4138 ա. մ.։ Արեգակի շուրջ մեկ ամբողջական պտույտ է կատարում 1366,59 երկրային օրվա ընթացքում, իր ուղեծրով շարժվելով միջինում 0,263429 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6352) Շլաուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակնա գավառակ

Ակնա գավառակ (թուրքերեն Էգին կազասը), գտնվում է Արևմտյան Հայաստանում, այժմ՝ Թուրքիայի Երզնկայի վիլայեթում։ Ակնա գավառակի հյուսիս-արևմուտքից դեպի հարավ–արևելք հոսում է Արևմտյան Եփրատ (Կարասու) գետը։


== Կլիմա ==
Կլիման բարեխառն է, առողջարար, օդը՝ մաքուր լեռնային դիրքի (բարձրությունը 2000-2300 մ), առատ ջրի և փարթամ բուսականության շնորհիվ։ Ձմեռը (հատկապես հունվարը) ցուրտ է, ամառը՝ տաք։ Աճում են ծիրան, խաղող, դեղձ, սալոր, թութ և այլն։


== Վարչական բաժանում ==
Վարչական տեսակետից Ակնա գավառակը բաժանված էր 8 գյուղախմբերի (ընդամենը՝ 102 գյուղ)։ Գավառակը կառավարվում էր կայմակամի, իսկ գյուղախումբը՝ մյուդիրի կողմից։ Համաձայն 1885 թվականիի մարդահամարի, Ակնա գավառակում հայերը կենտրոնացած էին հետևյալ բնակավայրերում՝

Ակն (5442 բնակիչ),
Կամարակապ (1133),
Ապուչեխ (1066),
Բենկա կամ Բինկյան (874),
Լիճք (507),
Կարուշլա (204),
Նարվեր (191),
Վանք (180),
Ձորակ (170),
Շրզու (138)
Մուշեղկան (62)։Այս գյուղերում բնակվում էին նաև թուրքեր։ Բացի այդ կային թուրքացած հայ գյուղեր (Խաչուկիլ, Վարդանկիլ, Կնքահայրկիլ ևն), որոնց թիվն անցնում էր 40-ից։ Դրանց բնակիչները թուրքերից հալածվելով հարկադրաբար իսլամացել էին 16-17-րդ դարերում։


== Լեզու ==
Իսլամացած հայերի լեզվում, որ թուրքերենն էր, օգտագործվում էին ոչ քիչ թվով հայերեն բառեր։ Հայաբնակ բոլոր գյուղերում հայերն ունեին դպրոց, եկեղեցի, զանազան մշակութային միություններ։ Ապուչեխում կային «Վարագա սանուց» և «Արշալույս երիտասարդաց» միությունները, թատրոն և գրադարան, հրատարակվում էր «Մտրակ» թերթը, Կամարակապում՝ «Ազգանազյան», «Դպրոցասիրաց» և «Հույս ի պսակ» ընկերությունները և այլն։


== Տնտեսություն ==
Հայերն զբաղվում էին արհեստներով (հյուսնություն, կոշկակարություն, դերձակություն ևն), առևտրով, գյուղատնտեսությամբ։ Ապուչեխում հյուսում էին նրբաթել յազմաներ և դիմացկուն կերպասներ։ Հռչակված էին Կամարակապի ոսկերիչները, երկաթագործները և շերամապահները։


== Աշխարհագրություն ==
Ակնա գավառակի հայկական գյուղերը, կառուցված լինելով սարալանջերին, ունեին ամֆիթատրոնի տեսք։ Առհասարակ տները երկհարկ էին, բայց կային 3—4 հարկանի ևս։ Վանք գյուղից 1 կմ դեպի հյուսիս-արևելք եղած ուրարտական ավերակները վկայում են, որ ուրարտական շրջանում որոշ բնակավայրեր են եղել Ակնա գավառակում։
Ակնա գավառակի հայերը տեղահան արվեցին Մեծ եղեռնի ժամանակ։


== Տես նաև ==
Ակն
Կաոլինիտ

Կաոլինիտ, կավային միներալ ալյումինի ջրային սիլիկատների խմբից։ Պարունակում է 39, 5% Al2O3, 46, 5% SiO2 և 14% H2O։
Հանդիպում է հողային զանգվածների ձևով, որոնց մեջ էլեկտրոնային մանրադիտակի օգնությամբ հայտնաբերվում են մանր վեցանիստ բյուրեղներ։ Բյուրեղագիտական համակարգը մոնոկլինային է։ Կարծրությունը՝ 2-2,5, խտությունը՝ 2610-2680 կգ/մ³ (փոխվում է՝ կախված հիդրատացման աստիճանից)։ Կաոլինիտը բազմաթիվ կավերի բաղադրիչն է։ Առաջանում է դաշտասպաթային ապարների հողմահարման և հիդրոթերմալ փոփոխությունից։


== Ծանոթագրություններ ==
Ռուբեն Ղևոնդյան

Ռուբեն Սարգսի Ղևոնդյան (մայիսի 6, 1942(1942-05-06), Երևան, Հայկական ԽՍՀ, ԽՍՀՄ - մայիսի 23, 2019(2019-05-23), Երևան, Հայաստան), հայ գեղանկարիչ, թատերական նկարիչ, Հայաստանի Հանրապետության վաստակավոր նկարիչ (2011)։


== Կենսագրություն ==
1964 թվականին ավարտել է Երևանի գեղարվեստա-թատերական ինստիտուտը։ 1964 թվականից մասնակցում է ցուցահանդեսների։


== Ստեղծագործություններ ==
«Ձուլողներ»
«Հեռանկար»
«Աստրոֆիզիկներ»
«Էքսպերիմենտ»
«Թռիչք»Կատարել է մի շարք բեմադրությունների ձևավորումներ։


== Պարգևներ ==
2011 թ. մայիսի 24-ին ՀՀ Նախագահի հրամանագրով Հանրապետության տոնի առթիվ Ռուբեն Ղևոնդյանին շնորհվել է ՀՀ վաստակավոր նկարչի պատվավոր կոչում։


== Ծանոթագրություններ ==
Ժողովածու (2025)

Ժողովածու (2025), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2025 թվի տակ։ Ձեռագիրը գրվել է 1651 թվականին Հովհաննես և Սիմոն գրիչների կողմից, Ամիթում։ Ստացողը եղել է Սամուել աբեղան։ Գրված է թղթի վրա, որը ունի 12×9 չափս։ Ձեռագիրը կազմված է 207 թերթից։ Գրված է միասյուն բոլորգիրով։ Պահպանակը ունի 4 էջ, գրված է՝ մագաղաթի վրա՝ ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ 114ա, 177ա, 178բ, հետագայի՝ 1բ (1700 թ․), 207ա (XVII- XVIII դարեր), կնիք՝ 1ա (Գրիգոր), 1բ (1671 թ․, Կիրակոս վարդապետ), 151ա (Խաչատուր)։


== Բովանդակություն ==
Տօնացոյց, Աւետարանացոյց
Մեսեդիք
Ներսէս Շնորհալւոյ Կարգավորութիւն Հայաստանեաց եկեղեցւոյ


== Ծանոթագրություններ ==
Ռիկարդո Վալյարինո

Ռիկարդո Վալյարինոն (իսպ.՝ Ricardo Vallarino, ապրիլի 3, 1893(1893-04-03) - նոյեմբերի 14, 1956(1956-11-14)), ուրուգվայցի ֆուտբոլային մրցավար է։ Վարել է հարավամերիկյան հավաքականների ֆուտբոլային առաջնության հանդիպումները 1917, 1921, 1922 և 1925 թվականների խաղարկություններին։ Ֆուտբոլի աշխարհի առաջին առաջնության ժամանակ գլխավոր մրցավարի պաշտոնում վարել է Պարագվայի ու Բելգիայի միջև հանդիպումը։


== Հղումներ ==
Տեղեքարտ Ռիկարդո Վալյարինո worldreferee.com, worldfootball.net (en)
(6664) Տեննյո

(6664) Տեննյո (անգլ.՝ Tennyo), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 14-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,378793 ա. մ., առավելագույնը մոտենում է 2,1949 ա. մ. հեռավորության վրա և հեռանում 2,5627 ա. մ.։ Արեգակի շուրջ մեկ ամբողջական պտույտ է կատարում 1340,09 երկրային օրվա ընթացքում, իր ուղեծրով շարժվելով միջինում 0,268639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6664) Տեննյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սայաթ-Նովայի անվան երաժշտական դպրոց

Սայաթ-Նովայի անվան երաժշտական դպրոց, կրթադաստիարակչական, երաժշտական ուսումնական հաստատություն Երևանի Կենտրոն համայնքում։


== Պատմություն ==
Դպրոցը հիմնադրվել է 1934 թվականին Վարդուհի Զաքարյանի կողմից որպես փոքրիկ երաժշտական ստուդիա, ով դարձավ դպրոցի առաջին տնօրենը։ 1940 թվականին ստուդիան դարձավ Երևանի երրորդ երաժշտական դպրոցը, որն ուներ 200 աշակերտ։ 1944 թվականին դպրոցն անվանվեց Սայաթ-Նովայի անունով։ Դպրոցի երգչախումը, ջութակահարների դասարանը ստեղծվեցին 1970 թվականին։

2003 թվականից դպրոցը ղեկավարում է Տիգրան Հեքեքյանը։


== Շրջանավարտներ ==


== Ծանոթագրություններ ==
Օսմիլովիչի

Օսմիլովիչի (ուկրաիներեն՝ Осмиловичі), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1583 թվականին։
2001 թվականի տվյալներով Օսմիլովիչի գյուղում բնակվում էր 397 մարդ։ Բնակավայրը զբաղեցնում է 7,4 կմ² տարածք։ Բնակչության խտությունը կազմում էր 53,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սադկի (գյուղ, Ռոմանովսկի շրջան)

Անվան այլ կիրառումների համար տե՛ս՝ ՍադկիՍադկի (ուկրաիներեն՝ Садки), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1850 թվականին։
2001 թվականի տվյալներով Սադկի գյուղում բնակվում էր 148 մարդ։ Բնակավայրը զբաղեցնում է 61,6 կմ² տարածք։ Բնակչության խտությունը կազմում էր 2,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերա թանգարան

Պերա թանգարան (թուրքերեն՝ Pera Müzesi), գեղարվեստական թանգարան Ստամբուլի Բեյօղլու շրջանի Տեպեբաշի թաղամասում։ Թանգարանը գտնվում է Սահմանադրության պողոտայի (Meşrutiyet) 65 շենքում (Իստիկլյալ պողոտայի և Թաքսիմ հրապարակի հարևանությամբ)։ Թանգարանի ուշադրության կենտրոնում է 19-րդ դարի օրիենտալ արվեստը։


== Պատմությում ==
2005 թվականին թանգարանը հիմնադրել է Suna and İnan Kıraç հիմնադրամը։ Այն տեղակայված է պատմական նախկին «Բրիստոլ հյուրանոցի» շենքում, որը նախագծել և 1893 թվականին կառուցել է ճարտարապետ Աչիլ Մանուսոսը։ 2003 և 2005 թվականներին թանգարանը վերանորոգել է ճարտարապետ Սինամ Գենիմը, ով պահպանել է կառույցի ճակատային հատվածը, իսկ ինտերիերը փոխակերպել է ժամանակակից, լիովին կահավորված թանգարանի։


== Հավաքածու ==
Պերա թանգարանում կազմակերպվում են կանոնավոր, միջազգային փոխառված ցուցահանդեսներ՝ ի լրումն թանգարանի մշտական հավաքածուների՝ արևելյան նկարներ, անատոլիական կշռման և չափման սարքեր, Kütahya սալիկներ և կերամիկա։


=== Օրիենտալ կտավների հավաքածու ===
Թանգարանի օրիենտալ կտավների հավաքածուն կազմված է եվրոպական և օսմանյան/թուրք նկարիչների ստեղծագործություններից, այդ թվում նաև Օսման Համդի Բեյի աշխատանքներից՝ ներառյալ նրա հայտնի «Կրիաներ վարժեցնողը» կտավը։


== Պատկերասրահ ==

		
		
		
		
		
		
		
		
		
		
		
		
		
		


== Գրականություն ==
Pera Museum (ed.). Portraits from the Empire. Pera Museum Publications, 2005. 155 p. ISBN 975 9123 -02 - 9
Pera Museum (ed.). Young Expansion. Pera Museum Publications, 2005. 163 p. ISBN 975 9123 -00-2


== Արտաքին հղումներ ==
Pera Museum Archived 2016-08-28 at the Wayback Machine.
Pera Museum on the Google Art Project
Ժորա Վարդանյան

Ժորա Սամսոնի Վարդանյան (1928, Լենինական, Հայկական ԽՍՀ, ԱԽՖՍՀ, ԽՍՀՄ), հայ գեղանկարիչ։


== Կենսագրություն ==
1949 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1957 թվականին՝ Երևանի գեղարվեստա-թատերական ինստիտուտը։ 1957 թվականից մասնակցել է ցուցահանդեսների։ Գործերից են՝ «Մանթաշ», «Արագածն առավոտյան», «Հայրենի երկիր», «Հայաստանի բոլշևիկների 1-ին համագումարը»։


== Ծանոթագրություններ ==
Դրունքասար (լեռնագագաթ, Սյունիքի մարզ)

Դրունքասար, լեռնագագաթ Հայաստանի Սյունիքի մարզի և Ադրբեջանի Նախիջևանի սահմանագլխին, Զանգեզուրի լեռներում, Սիսիան գետի վերնագավառում, Արևիս գյուղից 6,5 կմ հարավ-արևմուտք։ Բարձրություն 2705 մ։


== Ծանոթագրություններ ==
Անտիոքիս

Անտիոքիս (հին հունարեն՝ Αντιοχίς, Antiokhís, Antiochis, ծննդյան և մահվան թվականներն անհայտ, մ.թ.ա. 3-րդ դար), հայկական Ծոփքի և Կոմմագենեի թագավորության թագուհի մ. թ. ա. 212 - մ. թ. ա. 201 թվականներին, Շավարշ Ա Երվանդունու կինը, Սելևկյան Սելևկոս Բ Կալինիկոս թագավորի և Լաոդիկե Բ թագուհու դուստրը, Սելևկյան Անտիոքոս Գ Մեծի թագավորի քույրը, Սելևկյանների արքայատոհմից։
Շավարշը Ծոփքի առաջին թագավորն էր, որ հրաժարվեց հարկեր մուծել Սելևկյան գանձանակում։ Ի պատասխան սրա՝ Սելևկյան կայսրության ղեկավար Անտիոքոս Գ Մեծը պաշարեց Ծոփք-Կոմմագենեի թագավորության մայրաքաղաքը՝ Արշամշատը։
Որպես բանակցությունների արդյունք՝ Շավարշը կնության է առնում Անտիոքոսի քրոջը՝ Անտիոքիսին, ներվում է պարտքը, իսկ Շավարշը իր հերթին ընդունում է Սելևկյանների կայսրությունը։
Սակայն որոշ ժամանակ անց Անտիոքիսը սպանում է ամուսնուն՝ Քսերքսեսին և Ծոփքի թագավորությունը հանձնում եղբորը։


== Ծանոթագրություններ ==


== Աղբյուրներ ==
«Հայ Ժողովրդի Պատմության Քրեստոմատիա», հատոր 1, էջ 192-193
«Historiae», Polybius, V. 1-6, Cambridge, Mass.- London, 1960, (Leob Classical Library) - «Պատմություն», Պոլիբիոս, Ս. Կրկյաշյանի թարգմանությամբ